《次韵徐子英江楼二首》
元代·方回

虚器浮名蜃结楼，潮痕才落水添舟。
医工药不关生死，詹尹蓍宁究咎休。
华盖天临批凤诰，长杨日侍射熊侯。
是人有命皆能致，终许难凭智力求。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。